Nyresildre

Nyresildre (Saxifraga granulata) er en flerårig urt i sildrefamilien.

Den kan bli opptil 40 cm høy og har en opprett, hårete stengel med noen få stengelblad. Ved basis av stengelen er det en rosett med nyreformede blad, som er flikete eller dypt tannete. Ved basis sitter det også små, runde yngleknopper. Blomstene er hvite, 18–30 mm store og sitter i åpne, grenete kvaster. Frukten er en kapsel med to rom som inneholder mange frø. Planten vokser i eng, annen grasmark og på mosegrodde berg som er fuktige om våren, men som tørker ut.

Nyresildre er vanlig i Mellom-Europa og sørlige deler av Nord-Europa. Den finnes mer spredt på Den iberiske halvøy, Italia og Marokko, og mangler nesten helt på Balkan. Den er i motsetning til de fleste andre sildreartene i Norge en lavlandsplante. Arten er vanlig på sørlige Østlandet fra Kongsvinger, Nes og Modum sørover til Kristiansand. Det er gjort en rekke spredte funn, som skyldes spredning med folk, dyr og grasfrø, fra Vestlandet helt nordover til Skjervøy i Troms og Sør-Varanger i Finnmark. 

Nyresildre brukes som medisinplante. Den er kommuneblomst i Skiptvet.

 Referanser 

 Litteratur 





 Eksterne lenker 
miniatyr|venstre|Blomst

 Kristins flora – nyresildre

Kategori:Sildrefamilien
Kategori:Planter formelt beskrevet i 1753
Kategori:Planter formelt beskrevet av Carl von Linné
Kategori:Medisinplanter